CELEX: 32017R0793
Language: hr
Date: 2017-05-10 00:00:00
Title: Provedbena uredba Komisije (EU) 2017/793 оd 10. svibnja 2017. o izmjeni Uredbe (EZ) br. 180/2008 u pogledu produljenja trajanja imenovanja referentnog laboratorija EU-a za bolesti kopitara, osim konjske kuge (Tekst značajan za EGP. )

11.5.2017   
            
            
               HR
            
            
               Službeni list Europske unije
            
            
               L 120/5
            
         PROVEDBENA UREDBA KOMISIJE (EU) 2017/793
   оd 10. svibnja 2017.
   o izmjeni Uredbe (EZ) br. 180/2008 u pogledu produljenja trajanja imenovanja referentnog laboratorija EU-a za bolesti kopitara, osim konjske kuge
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2009/156/EZ od 30. studenoga 2009. o uvjetima zdravlja životinja kojom se uređuje premještanje i uvoz kopitara iz trećih zemalja (1), a posebno njezin članak 19. stavak (d),
   budući da:
   
               (1)
            
            
               Uredbom Komisije (EZ) br. 180/2008 (2) francuska agencija Agence nationale de sécurité sanitaire de l'alimentation, de l'environnement et du travail (ANSES), s pripadajućim laboratorijima za zdravlje životinja i bolesti kopitara, imenovana je referentnim laboratorijem EU-a za bolesti kopitara, osim konjske kuge, te su Prilogom toj Uredbi utvrđene njezine funkcije, zadaće i postupci povezani sa suradnjom s laboratorijima koji su odgovorni za dijagnosticiranje zaraznih bolesti kopitara u državama članicama.
            
         
               (2)
            
            
               Uredbom (EZ) br. 180/2008 kako ju je 2008. donijela Komisija, kao referentni laboratorij EU-a za bolesti kopitara, osim konjske kuge, imenovana je agencija Agence française de sécurité sanitaire des aliments (AFSSA) na početno razdoblje od pet godina koje istječe 30. lipnja 2013. Uredbom Komisije (EU) br. 208/2011 (3) Uredba (EZ) br. 180/2008 ažurirana je u vezi s nazivom institucije tj. Agence nationale de sécurité sanitaire de l'alimentation, de l'environnement et du travail (ANSES). Uredbom (EZ) br. 180/2008 kako je izmijenjena Provedbenom uredbom Komisije (EU) br. 72/2013 (4) trajanje imenovanja agencije ANSES produljeno je za razdoblje od daljnjih pet godina koje istječe 30. lipnja 2018.
            
         
               (3)
            
            
               Više od osam godina agencija ANSES izvršava svoje funkcije, zadaće i postupke i time je znatno poboljšala sposobnosti nacionalnih referentnih laboratorija za dijagnostiku i diferencijalnu dijagnostiku određenih bolesti kopitara.
            
         
               (4)
            
            
               U cilju osiguravanja visoke kvalitete i ujednačenosti analitičkih i dijagnostičkih rezultata u Uniji važno je da agencija ANSES nastavi obavljati svoje aktivnosti kao referentni laboratorij EU-a za bolesti kopitara, osim konjske kuge, u razdoblju od daljnjih pet godina.
            
         
               (5)
            
            
               Uredbu (EZ) br. 180/2008 trebalo bi stoga na odgovarajući način izmijeniti.
            
         
               (6)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   U članku 1. stavku 1. Uredbe (EZ) br. 180/2008 datum „30. lipnja 2018.” zamjenjuje se datumom „30. lipnja 2023.”.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. svibnja 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 192, 23.7.2010., str. 1.
   
   
      (2)  Uredba Komisije (EZ) br. 180/2008 od 28. veljače 2008. o referentnom laboratoriju Zajednice za bolesti kopitara, osim konjske kuge, i o izmjeni Priloga VII. Uredbi (EZ) br. 882/2004 Europskog parlamenta i Vijeća (SL L 56, 29.2.2008., str. 4.).
   
      (3)  Uredba Komisije (EU) br. 208/2011 od 2. ožujka 2011. o izmjeni Priloga VII. Uredbi (EZ) br. 882/2004 Europskog parlamenta i Vijeća te uredaba Komisije (EZ) br. 180/2008 i (EZ) br. 737/2008 u vezi s popisom i nazivom referentnih laboratorija EU-a (SL L 58, 3.3.2011., str. 29.).
   
      (4)  Provedbena uredba Komisije (EU) br. 72/2013 od 25. siječnja 2013. o izmjeni uredaba (EZ) br. 180/2008 i (EZ) br. 737/2008 u vezi s razdobljem trajanja imenovanja određenih laboratorija kao referentnih laboratorija EU-a (SL L 26, 26.1.2013., str. 9.).